钦定古今图书集成/理学汇编/学行典/第172卷 > 夏尚朴
## 钦定古今图书集成/理学汇编/学行典/第172卷 > 夏尚朴

按《明外史娄谅传》：“谅门人夏尚朴，字敦夫，广信永丰
人。正德初，会试赴京，见刘瑾乱政，慨然叹曰：‘时事如
此，尚可干进乎’？不试而归。六年成进士，受南京礼部
主事。岁饥，条上救荒数事。再迁惠州知府，投劾归。嘉
靖初，起山东提学副使，擢南京太仆少卿，与魏校、湛
若水辈日相讲习。言官劾大学士桂萼，语连尚朴，吏”
部尚书方献夫白其无私，寻引疾归。早年师谅传主
敬之学，常言“才提起便是天理，才放下便是人欲。”魏
校亟称之。所著有《中庸语录》《东岩文集》。王守仁少时，
亦常受业于谅。